**Ħamsin quddiesa mat-Tfal**

mill-ktieb ’50 masses for children’ Sr Francesca Kelly

Kontenut

[Niċċelebraw il-magħmudija tagħna 3](#_Toc47954183)

[Tkun kbir għal Alla 4](#_Toc47954184)

[Ħobbu lil xulxin 5](#_Toc47954185)

[It-Talb 6](#_Toc47954186)

[F’mument ta’ mard 7](#_Toc47954187)

[It-Tjubija 9](#_Toc47954188)

[Inxerrdu l-paċi 10](#_Toc47954189)

[Ngħinu lit-tfal fil-bżonn 11](#_Toc47954190)

[Grazzi għan-nies li jgħinuna 13](#_Toc47954191)

[Naqsmu mal-oħrajn 14](#_Toc47954192)

[Il-Fiduċja 15](#_Toc47954193)

[Is-Smigħ 16](#_Toc47954194)

[Ndiema għall-ħażin li għamilt 18](#_Toc47954195)

[Il-Maħfra 19](#_Toc47954196)

[Ix-Xogħol 20](#_Toc47954197)

[Il-Mużika 21](#_Toc47954198)

[Il-Familja 22](#_Toc47954199)

[Il-ħbieb huma rigal 23](#_Toc47954200)

[L-Idejn 24](#_Toc47954201)

[Titkellem 25](#_Toc47954202)

[Id-don li tara. 26](#_Toc47954203)

[Kuntentezza 27](#_Toc47954204)

[Kuntentizza u Ferħ 28](#_Toc47954205)

[Id-dinja kkulurita ta’ Alla 29](#_Toc47954206)

[Erġajna Flimkien 30](#_Toc47954207)

[Id-Dawl 31](#_Toc47954208)

[In-Nar 32](#_Toc47954209)

[Ix-Xemgħat 33](#_Toc47954210)

[It-Talenti 34](#_Toc47954211)

[Is-Sorpriżi 35](#_Toc47954212)

[Il-Baħar 36](#_Toc47954213)

[Is-Siġar 38](#_Toc47954214)

[Alla jieħu hsieb il-fjuri 39](#_Toc47954215)

[Id-don tal-ħolqien 40](#_Toc47954216)

[Ir-Ragħaj it-Tajjeb 41](#_Toc47954217)

[Marija omm Ġesù 43](#_Toc47954218)

[Id-dixxipli ta’ Kristu 44](#_Toc47954219)

[Id-don tal-mess 45](#_Toc47954220)

[L-Avvent 46](#_Toc47954221)

[Il-Milied 48](#_Toc47954222)

[Ix-Xitwa 49](#_Toc47954223)

[Alla huwa l-blata tagħna 51](#_Toc47954224)

[L-Ismijiet 52](#_Toc47954225)

[In-nies huma prezzjużi 53](#_Toc47954226)

[L-Għid il-Kbir 54](#_Toc47954227)

[It-tlugħ ta’ Ġesu fis-sema 55](#_Toc47954228)

[Tmiem tas-sena skolastika 56](#_Toc47954229)

[Żmien il-Ħsad 57](#_Toc47954230)

[Kristu Re 58](#_Toc47954231)

## Niċċelebraw il-magħmudija tagħna

L-Ewwel Qari Titu 3:4-7

4Iżda meta feġġet it-tjieba ta’ Alla, Salvatur tagħna, u l-imħabba tiegħu għall-bnedmin, 5hu salvana bil-ħasil ta’ twelid ġdid u t-tiġdid tal-Ispirtu s-Santu, mhux minħabba l-opri tajba li stajna għamilna aħna, iżda minħabba l-ħniena tiegħu. 6Dan l-Ispirtu hu sawwbu bil-kotra fuqna b’Ġesù Kristu, is-Salvatur tagħna, 7biex bis-saħħa tal-grazzja tiegħu nitqaddsu u nsiru werrieta tal-ħajja ta’ dejjem skont it-tama li għandna.

L-Evanġelju Mk 1:9-11

9U ġara li f’dawk il-jiem ġie Ġesù minn Nazaret tal-Galilija, u tgħammed minn Ġwanni fil-Ġordan. 10U minnufih hu u tiela’ mill-ilma ra s-smewwiet jinfetħu, u l-Ispirtu bħal ħamiema nieżel fuqu; 11u mis-smewwiet instama’ leħen: “Inti ibni l-għażiż; fik sibt l-għaxqa tiegħi.”

## Tkun kbir għal Alla

L-Ewwel Qari Rum 15:17-19

17Għalhekk jien għandi biex nitkabbar fi Kristu Ġesù fis-servizz tiegħi għal Alla. 18Ma nissogra nsemmi xejn, jekk mhux dak li għamel Kristu permezz tiegħi biex inwassal il-pagani għall-ubbidjenza bil-kelma u bl-għemil, 19bil-qawwa tas-sinjali u l-mirakli, bil-qawwa tal-Ispirtu ta’ Alla. Hekk permezz tiegħi seħħ ix-xandir taL-Evanġelju ta’ Kristu minn Ġerusalemm u l-inħawi ta’ madwarha sal-Illirja

It-Tieni Qari Rum 15:3 – 6

3Għax Kristu ma fittixx jogħġob lilu nnifsu, kif inhu miktub: “It-tagħjir ta’ dawk li għajru lilek waqa’ fuqi.”

4Kulma nkiteb fl-Iskrittura fl-imgħoddi, inkiteb għat-tagħlim tagħna, biex bis-sabar u bil-faraġ li tagħtina l-Iskrittura, aħna jkollna t-tama. 5Alla, li minnu ġej kull sabar u faraġ, jagħtikom il-grazzja li tkunu fehma waħda bejnietkom skont Kristu Ġesù, 6biex b’fomm wieħed u b’qalb waħda tfaħħru lil Alla u Missier Sidna Ġesù Kristu.

L-Evanġelju Mt25:35-37,40

35Għax jien kont bil-ġuħ u tmajtuni, kont bil-għatx u sqejtuni, kont barrani u lqajtuni, 36kont għeri u libbistuni, kont marid u ġejtu tarawni, kont fil-ħabs u ġejtu żżuruni.’ 37Imbagħad iweġbuh il-ġusti, ‘Mulej’, jgħidulu, ‘meta rajniek bil-ġuħ u tmajniek, jew bil-għatx u sqejniek? 38Meta rajniek barrani u lqajniek, jew għeri u libbisniek? 39Meta rajniek marid jew fil-ħabs u ġejna nżuruk?’ 40U s-Sultan iweġibhom u jgħid, ‘Tassew, ngħidilkom, kulma għamiltu ma’ wieħed mill-iżgħar fost dawn ħuti, għamiltuh miegħi.’

## Ħobbu lil xulxin

L-Ewwel Qari Iż 58:3,4,7,8

4Araw, issumu bil-kwestjonijiet u l-ġlied u tidorbu bil-ponn bla ħaqq.

Jekk issumu kif qegħdin issumu issa, leħinkom ma jinstamax fl-għoli. 5Jaqaw jien jogħġobni sawm bħal dan, jum biex bniedem jgħakkes lilu nnifsu?

Biex ibaxxi rasu bħas-simar, u jimtedd fuq ix-xkora u r-rmied? Tgħidlu int dan sawm, jum jogħġob lill-Mulej?

6Jaqaw mhux dan is-sawm li jiena rrid, jiġifieri, li tħoll l-irbit tal-ħażen, u tqaċċat ix-xkiel tal-madmad, li tibgħat ħielsa l-maħqurin, u tkisser kull madmad?

7Mhux li taqsam ħobżok ma’ min hu bil-ġuħ, u ddaħħal f’darek lill-imsejken bla saqaf? Mhux li tlibbes lil min tara għarwien, u n-nies ta’ darek ma tinsihomx?

8Imbagħad ifiġġ bħaż-żerniq id-dawl tiegħek, u malajr tagħlaqlek il-ġerħa tiegħek.

Quddiemek timxi l-ġustizzja tiegħek, u l-glorja tal-Mulej timxi warajk.

It-Tieni Qari 1 Tess 5:12-17

12Nitolbukom, l-aħwa, isimgħu minn dawk li qegħdin jaħdmu f’nofskom, u li l-Mulej qegħedhom fuqkom biex iwissukom. 13Għożżuhom u ħobbuhom kemm tifilħu minħabba fil-ħidma tagħhom. Għixu fis-sliem bejnietkom. 14Aħna nħeġġukom, l-aħwa, biex twiddbu lill-għażżenin, tagħmlu l-qalb lill-beżżiegħa, tgħinu lid-dgħajfa, tistabru b’kulħadd. 15Qisu li ħadd ma jrodd deni b’deni, imma fittxu dejjem il-ġid ta’ xulxin u ta’ kulħadd.

16Ifirħu dejjem,

17itolbu bla heda,

L-Evanġelju Ġw 13:34,35

34Nagħtikom kmandament ġdid, li tħobbu lil xulxin. Bħalma ħabbejtkom jien, hekk ukoll ħobbu intom lil xulxin. 35Minn dan jagħraf kulħadd li intom dixxipli tiegħi, jiġifieri, jekk ikollkom l-imħabba bejnietkom.”

## It-Talb

L-Ewwel Qari Lq 1:46-55

46Imbagħad qalet Marija:

“Ruħi tfaħħar il-kobor tal-Mulej,

47u l-ispirtu tiegħi jifraħ f’Alla s-Salvatur tiegħi,

48għax hu xeħet għajnejh fuq iċ-ċokon tal-qaddejja tiegħu.

Iva, minn issa ’l quddiem kull nisel isejjaħli hienja,

49għax is-setgħani għamel miegħi ħwejjeġ kbar;

qaddis hu l-isem tiegħu.

50Il-ħniena tiegħu tinfirex f’kull żmien

fuq dawk li jibżgħu minnu.

51Hu wera l-qawwa ta’ driegħu,

xerred lil dawk li huma mkabbra f’qalbhom.

52Niżżel is-setgħana minn fuq it-tron tagħhom,

u għolla ċ-ċkejknin.

53Mela b’kull ġid lil min hu bil-ġuħ,

u l-għonja bagħathom ’il barra b’xejn.

54Ħa ħsieb Iżrael qaddej tiegħu,

għax ftakar fil-ħniena tiegħu,

55bħalma wiegħed lil missirijietna,

b’risq Abraham u nislu għal dejjem.”

It-Tieni Qari Rum8:26,27

26Għalhekk Alla telaqhom għal ġibdiet bla ġieħ. In-nisa tagħhom bidlu l-użu naturali fl-użu kontra n-natura; 27hekk ukoll l-irġiel ħallew l-użu naturali tal-mara u xegħlu bil-passjoni għal xulxin, irġiel ma’ rġiel, biex jagħmlu ħwejjeġ bla ġieħ; u bi ħlas ta’ dan jirċievu fihom infushom il-ħlas li ħaqqhom ħtijiethom.

L-Evanġelju Lq 11: 1-4

1Darba kien qiegħed xi mkien jitlob. Kif spiċċa mit-talb, wieħed mid-dixxipli tiegħu qallu: “Mulej, għallimna nitolbu, bħalma Ġwanni wkoll għallem lid-dixxipli tiegħu.” 2U qalilhom: “Meta titolbu, għidu,

‘Missier, jitqaddes ismek,

tiġi Saltnatek.

3Ħobżna ta’ kuljum agħtina kuljum.

4U aħfrilna dnubietna,

għax aħna wkoll naħfru lil kull min

hu ħati għalina,

u la ddaħħalniex fit-tiġrib.’ ”

## F’mument ta’ mard

L-Ewwel Qari Ġer 30:10-13, 17

10U int, Ġakobb il-qaddej tiegħi, la tibżax,

oraklu tal-Mulej,

u int Iżrael la titrigħedx.

Għax, arani, jien se neħilsek

minn pajjiż ’il bogħod;

u lil nislek minn art jasarhom;

u jerġa’ lura Ġakobb, u jgħix fis-sliem,

u jkun fil-kwiet bla biża’ ta’ xejn.

11Għax jiena miegħek,

oraklu tal-Mulej,

biex insalvak.

Għax nagħmel straġi mill-ġnus kollha,

li f’nofshom jien xerridtek.

Imma minnek ma nagħmilx straġi.

Nikkastigak skont ma ħaqqek;

b’xejn ma nħallikx żgur.

12Għax dan jgħid il-Mulej: Ma hemmx fejqan għalik;

il-ġerħa tiegħek ma tiddewwiex.

13Ma hemmx min jieħu f’idejh il-kawża tiegħek;

għal ġerħitek m’għandekx duwa u fejqan.

17U nagħlaqlek ġerħatek,

u nfejqek mit-tbenġil tiegħek,

oraklu tal-Mulej.

Għax sejħulek: “L-abbandunata”,

“Dik Sijon, ħadd ma jfittixha”,

It-Tieni Qari Ġakbu 5:14-15

14Hemm xi ħadd marid fostkom? Ħalli dan isejjaħ lill-presbiteri tal-Knisja, biex dawn jitolbu għalih u jidilkuh biż-żejt f’isem il-Mulej; 15it-talba tal-fidi ssalva lill-marid, u l-Mulej iqajmu; u jekk ikun għamel xi dnubiet, jinħafrulu.

L-Evanġelju Mk 2:1-6, 11-12

1Meta wara xi ġranet daħal Kafarnahum, in-nies semgħet li kien id-dar. 2U nġabru bosta, hekk li ma kienx hemm fejn joqogħdu iżjed, anqas quddiem il-bieb. U qagħad ixandrilhom il-kelma. 3U marru ħadulu quddiemu wieħed mifluġ, merfugħ minn erbgħa min-nies. 4Billi ma setgħux jersqu sa ħdejh minħabba l-kotra, qalgħu s-saqaf ta’ fuqu, fetħu toqba, u niżżlu minnha l-friex li fuqu kien mimdud il-mifluġ. 5Meta ra l-fidi tagħhom, Ġesù qal lill-mifluġ: “Ibni, dnubietek maħfura.” 6Mela kien hemm bilqiegħda xi wħud mill-kittieba, u f’qalbhom bdew jgħidu

11“Qum, qiegħed ngħidlek, aqbad friexek u mur lejn darek.” 12Dak qam, qabad malajr friexu, u ħareġ ’il barra quddiem kulħadd. U kulħadd stagħġeb, u bdew ifaħħru lil Alla u jgħidu: “Ħwejjeġ bħal dawn qatt ma rajniehom.”

## It-Tjubija

L-Ewwel Qari Rum 12: 4-8

4Bħalma aħna għandna ħafna membri f’ġisem wieħed, iżda mhux il-membri kollha għandhom l-istess xogħol, 5hekk aħna ġisem wieħed fi Kristu u kull wieħed minna membru tal-ieħor. 6Aħna għandna doni differenti skont il-grazzja li Alla tana; jekk għandna d-don tal-profezija, ħa nħaddmuh skont il-qjies tal-fidi; 7jekk għandna d-don tal-ministeru, ħa nservu; min għandu d-don tat-tagħlim, ħa jgħallem; 8min id-don tat-tħeġġiġ, ħa jħeġġeġ; min id-don tat-tqassim, ħa jqassam b’idejh miftuħa; min għandu l-awtorità fuq l-oħrajn, ħa jmexxi bil-ħerqa; min id-don tal-opri tal-ħniena, ħa jagħmel dan bil-ferħ.

L-Evanġelju Mt 5:45

45biex tkunu wlied Missierkom li hu fis-smewwiet; għax hu jtalla’ x-xemx tiegħu sew fuq il-ħżiena u sew fuq it-tajbin, u jniżżel ix-xita sew fuq min hu tajjeb u sew fuq min m’huwiex.

## Inxerrdu l-paċi

L-ewwel qari Rum 12:10,13,18

10Ħobbu lil xulxin bħal aħwa; fittxu li tistmaw lil xulxin. 11Tħallux il-ħrara tagħkom tibred, tħeġġu fl-ispirtu, aqdu lill-Mulej.

13Aqsmu ġidkom mal-qaddisin li jinsabu fil-bżonn; ilqgħu f’darkom lill-barranin

8Jekk jista’ jkun, sakemm ikun ġej minnkom, għixu fil-paċi ma’ kulħadd.

L-Evanġelju Ġw 14:27

27Jiena nħallilkom is-sliem; nagħtikom is-sliem tiegħi; ma nagħtihulkomx kif tagħtih id-dinja. Tħallux qalbkom titħawwad u anqas titbeżża’.

## Ngħinu lit-tfal fil-bżonn

L-Ewwel Qari Iż 58:3,4,7,8

3‘Għaliex somna u int ma ħaristx,

għakkisna ruħna u int ma ntbaħtx?’

Araw, f’jum is-sawm tagħkom tagħmlu li tridu,

u tgħakksu lill-ħaddiem tagħkom.

4Araw, issumu bil-kwestjonijiet u l-ġlied

u tidorbu bil-ponn bla ħaqq.

Jekk issumu kif qegħdin issumu issa,

leħinkom ma jinstamax fl-għoli.

7Mhux li taqsam ħobżok ma’ min hu bil-ġuħ,

u ddaħħal f’darek lill-imsejken bla saqaf?

Mhux li tlibbes lil min tara għarwien,

u n-nies ta’ darek ma tinsihomx?

8Imbagħad ifiġġ bħaż-żerniq id-dawl tiegħek,

u malajr tagħlaqlek il-ġerħa tiegħek.

Quddiemek timxi l-ġustizzja tiegħek,

u l-glorja tal-Mulej timxi warajk.

It-Tieni Qari Rum 8:16-20

16Dan l-Ispirtu jixhed flimkien mal-ispirtu tagħna li aħna wlied Alla. 17Jekk aħna wlied, aħna wkoll werrieta, werrieta ta’ Alla, werrieta ma’ Kristu: ladarba aħna nbatu miegħu, biex miegħu nkunu gglorifikati.

18Jiena għadni persważ li t-tbatijiet ta’ issa ma għandhom xejn x’jaqsmu mal-glorja li għad trid tidher fina. 19Il-ħlejjaq kollha qegħdin jistennew ħerqana r-rivelazzjoni ta’ wlied Alla; 20għax il-ħolqien jinsab taħt il-frugħa - mhux minn rajh, imma minħabba Alla li xeħtu taħtha -

L-Evanġelju Ġw 21: 15-17

15Wara li kielu xi ħaġa, Ġesù qal lil Xmun Pietru: “Xmun bin Ġwanni, tħobbni int aktar minn dawn?” “Iva, Mulej,” wieġbu, “int taf li nħobbok.” Qallu: “Irgħa l-ħrief tiegħi.” 16Staqsieh għat-tieni darba: “Xmun bin Ġwanni, tħobbni int?” “Iva, Mulej,” wieġbu, “int taf li nħobbok.” Qallu: “Irgħa n-nagħaġ tiegħi.” 17Għat-tielet darba staqsieh: “Xmun bin Ġwanni, tħobbni?” Pietru ħass għafsa ta’ qalb għax staqsieh għat-tielet darba, ‘Tħobbni?’ u qallu: “Mulej, int taf kollox, inti taf li nħobbok.” Qallu Ġesù: “Irgħa n-nagħaġ tiegħi.

Ngħidu ‘Grazzi’

L-Ewwel Qari Kol 3:16-17

16Ħalli l-kelma ta’ Kristu tgħammar sħiħa fikom; għallmu bl-għerf kollu u widdbu lil xulxin b’salmi u innijiet u b’għana spiritwali, u b’radd il-ħajr kantaw f’qalbkom innijiet lil Alla. 17Kulma tagħmlu jew tgħidu, agħmlu kollox f’isem il-Mulej Ġesù, u roddu ħajr lil Alla l-Missier permezz tiegħu.

L-Evanġelju Lq 17:11-19

11Ġara li, huwa u sejjer lejn Ġerusalemm, Ġesù għadda minn bejn is-Samarija u l-Galilija. 12Kif kien dieħel f’raħal, iltaqgħu miegħu għaxart irġiel morda bil-lebbra. Waqfu ’l bogħod minnu, 13għollew leħinhom u qalulu: “Ġesù, Mgħallem, ikollok ħniena minna!” 14Kif rahom, qalilhom: “Morru uru rwieħkom lill-qassisin.” U ġara li, huma u sejrin, fiequ mill-marda tagħhom. 15Wieħed minnhom, kif ra ruħu mfejjaq, raġa’ lura jgħajjat u jfaħħar lil Alla, 16inxteħet wiċċu fl-art f’riġlejn Ġesù u raddlu ħajr. Issa dan kien Samaritan. 17U Ġesù qabad u qal: “Mhux l-għaxra fiequ mil-lebbra? Fejn huma d-disgħa l-oħra? 18Ma kien hemm ħadd minnhom li raġa’ lura biex jagħti glorja lil Alla ħlief dan il-barrani!” 19Imbagħad qallu: “Qum, mur; il-fidi tiegħek salvatek.”

## Grazzi għan-nies li jgħinuna

L-Ewwel Qari Fil 4:10-13

10Jiena fraħt ħafna fil-Mulej talli fl-aħħar erġajtu ħadtu ħsiebi. Minn daqshekk intom dejjem ħsibtu fija, imma sa issa ma kellkomx okkażjoni. 11Qiegħed ngħid dan mhux għax neħtieġ xi ħaġa; jien issa tgħallimt ngħaddi b’dak li jkolli; 12naf ngħix fl-għaks, u naf ngħix fil-ġid; kollox drajt u noqgħod għal kollox: ix-xaba’ u l-ġuħ, il-ġid u l-għaks. 13Għal kollox niflaħ bis-saħħa ta’ dak li jqawwini.

L-Evanġelju Mk 5:22-24 35-43

22U ġie wieħed mill-kapijiet tas-sinagoga, jismu Ġajru. Dan, malli rah, inxteħet f’riġlejh, 23u talbu ħafna u qallu: “Binti ż-żgħira waslet fl-aħħar; ejja qiegħed idejk fuqha, ħalli tfiq u tgħix.” 24U Ġesù telaq miegħu, b’kotra kbira miexja warajh, kulħadd iross fuqu

35Kif kien għadu jitkellem, waslu xi wħud mid-dar tal-kap tas-sinagoga u lil dan qalulu: “Bintek mietet; għalfejn tħabbtu iżjed l-Imgħallem?” 36Iżda Ġesù sama’ x’kienu qegħdin jgħidu, u qal lill-kap tas-sinagoga: “Tibżax, biss inti emmen.” 37U ma ħalla lil ħadd imur miegħu ħlief lil Pietru, lil Ġakbu, u lil Ġwanni, ħu Ġakbu. 38Waslu d-dar tal-kap tas-sinagoga, u ra storbju sħiħ u nies jibku u jixhru. 39Daħal, u qalilhom: “Dan l-istorbju kollu u dan il-biki għalfejn? It-tfajla mhijiex mejta, imma rieqda.” 40U qabdu jiddieħku bih. Imma hu keċċiehom ilkoll ’il barra, ħa miegħu lil missier it-tfajla u lil ommha u lil dawk li kienu miegħu u daħal fejn kienet it-tfajla. 41Qabdilha idha, u qalilha: “Talitha, qum!” jiġifieri: “Tfajla, qiegħed ngħidlek, qum!” 42Minnufih it-tfajla qamet u qabdet timxi; għax kellha tnax-il sena. U baqgħu miblugħin bil-għaġeb. 43U hu wissiehom bis-sħiħ biex dan ma jkun jaf bih ħadd, u qalilhom jagħtuha tiekol

## Naqsmu mal-oħrajn

L-Ewwel Qari Iż 58:3,4,7,8

3‘Għaliex somna u int ma ħaristx,

għakkisna ruħna u int ma ntbaħtx?’

Araw, f’jum is-sawm tagħkom tagħmlu li tridu,

u tgħakksu lill-ħaddiem tagħkom.

4Araw, issumu bil-kwestjonijiet u l-ġlied

u tidorbu bil-ponn bla ħaqq.

Jekk issumu kif qegħdin issumu issa,

leħinkom ma jinstamax fl-għoli.

7Mhux li taqsam ħobżok ma’ min hu bil-ġuħ,

u ddaħħal f’darek lill-imsejken bla saqaf?

Mhux li tlibbes lil min tara għarwien,

u n-nies ta’ darek ma tinsihomx?

8Imbagħad ifiġġ bħaż-żerniq id-dawl tiegħek,

u malajr tagħlaqlek il-ġerħa tiegħek.

Quddiemek timxi l-ġustizzja tiegħek,

u l-glorja tal-Mulej timxi warajk.

It-Tieni Qari Atti 2:44-47

44Dawk kollha li kienu jemmnu kienu ħaġa waħda, u kienu jaqsmu kollox bejniethom, 45ibigħu ġidhom u kulma kellhom u jqassmu d-dħul bejn kulħadd, skont il-ħtieġa ta’ kull wieħed. 46U kuljum kienu jmorru fit-tempju flimkien, jaqsmu l-ħobż fi djarhom, u jissieħbu fl-ikel bi qlub ferħana u safja; 47u kienu jfaħħru lil Alla, u l-poplu kollu kien iġibhom. U minn jum għal ieħor il-Mulej kien iżidilhom magħhom lil dawk li jkunu salvi.

L-Evanġelju Lq 3:10-11

In-nies kienu jistaqsuh u jgħidulu: “Mela x’għandna nagħmlu?” 11U huwa kien iweġibhom: “Min għandu żewġ ilbiesi, jaqsam ma’ min ma għandu xejn, u min għandu x’jiekol jagħmel l-istess.”

# Il-Fiduċja

L-Ewwel Qari Ġen 12:17-18

17Imma l-Mulej darab lill-Fargħun u ’l daru b’kastigi kbar minħabba Saraj, il-mara ta’ Abram. 18U l-Fargħun sejjaħ lil Abram u qallu “X’inhu dan li għamiltli? Għala ma wrejtnix li din hi martek?

It-Tieni Qari Rum 12:8, 10,13,11,12

8min id-don tat-tħeġġiġ, ħa jħeġġeġ; min id-don tat-tqassim, ħa jqassam b’idejh miftuħa; min għandu l-awtorità fuq l-oħrajn, ħa jmexxi bil-ħerqa; min id-don tal-opri tal-ħniena, ħa jagħmel dan bil-ferħ.

10Ħobbu lil xulxin bħal aħwa; fittxu li tistmaw lil xulxin.

13Aqsmu ġidkom mal-qaddisin li jinsabu fil-bżonn; ilqgħu f’darkom lill-barranin.

11Tħallux il-ħrara tagħkom tibred, tħeġġu fl-ispirtu, aqdu lill-Mulej. 12Ifirħu bit-tama, stabru fl-hemm, itolbu bla waqfien

L-Evanġelju Lq 12:6-7

6Ħames għasafar tal-bejt mhux żewġ soldi jinbiegħu? U anqas wieħed minnhom ma hu minsi quddiem Alla. 7U intom, sa x-xagħar ta’ raskom, kollu magħdud. Xejn la tibżgħu, għax intom aktar minn ħafna għasafar tal-bejt tiswew.

## Is-Smigħ

L-Ewwel Qari 1 Sam 2-9,19

2U kellu żewġ nisa, waħda jisimha Anna u l-oħra Peninna. Peninna kellha wlied, imma Anna ma kellhiex ulied. 3Minn sena għal oħra dan ir-raġel kien jitla’ Silo mill-belt tiegħu biex jadura lill-Mulej tal-eżerċti u joffrilu sagrifiċċju. Kien hemm iż-żewġ ulied ta’ Għeli, Ħofni u Fineħas, qassisin tal-Mulej.

4Ġara li f’jum minnhom, Elkana offra s-sagrifiċċju u ta ishma lil martu Peninna u lis-subien u l-bniet tagħha lkoll; 5imma lil Anna, għalkemm kien iħobbha, taha sehem wieħed biss għax il-Mulej kien għalqilha ġufha. 6Il-mara l-oħra kienet tinkiha u tweġġagħha, għax il-Mulej kien għalqilha ġufha. 7Hekk kien jiġri kull sena, kull meta kienu jitilgħu f’dar il-Mulej; hekk kienet tħobb tinkiha, u Anna kienet taqbad tibki u ma tikolx.

8Darba żewġha Elkana qalilha: “Anna! Għaliex qiegħda tibki u għaliex m’intix tiekol? Għala int qalbek sewda? M’iniex jien aħjar għalik minn għaxar ulied?”

9U wara li kielu u xorbu f’Silo, Anna qamet u marret quddiem il-Mulej, u l-qassis Għeli kien bilqiegħda fuq is-siġġu ħdejn it-tarġa tal-bieb tat-tempju tal-Mulej

It-Tieni Qari Mk 4:23-24

23Jekk hawn min għandu widnejn biex jisma’, ħa jisma’!”

24U qalilhom: “Oqogħdu attenti x’tisimgħu! Bl-istess kejl li tkejlu intom jitkejjel lilkom, u jingħatalkom iżjed ukoll.

L-Evanġelju Lq 24:13-33

13Dak in-nhar stess ġara li tnejn minnhom kienu sejrin lejn raħal jismu Għemmaws, xi sittin stadju bogħod minn Ġerusalemm, 14jitħaddtu bejniethom fuq kulma kien ġara. 15Huma u jitħaddtu u jitkixxfu bejniethom, Ġesù nnifsu resaq lejhom u baqa’ miexi magħhom. 16Imma għajnejhom kellhom xi jżommhom u ma setgħux jagħrfuh. 17U hu qalilhom: “X’intom tgħidu bejnietkom intom u miexja?” U huma waqfu, b’ħarsa ta’ niket fuq wiċċhom. 18Imbagħad wieħed minnhom, jismu Kleofa, wieġeb u qallu: “Inti waħdek il-barrani f’Ġerusalemm li ma tafx x’ġara hemmhekk f’dawn il-jiem?” 19“X’ġara?” staqsiehom Ġesù. Qalulu: “Dak li ġara lil Ġesù ta’ Nazaret, li kien profeta setgħan fl-għemil u fil-kliem quddiem Alla u quddiem il-poplu kollu, 20kif il-qassisin il-kbar u l-kapijiet tagħna tawh f’idejn il-gvernatur biex ikun ikkundannat għall-mewt u sallbuh. 21Aħna konna nittamaw li hu kien dak li kellu jifdi lil Iżrael; iżda issa, fuq kollox ġa għaddew tlitt ijiem minn dawn il-ġrajja! 22Issa wkoll xi wħud min-nisa tagħna ħasduna, għax marru kmieni ħdejn il-qabar 23u l-katavru tiegħu ma sabuhx; ġew jgħidu wkoll li dehrulhom xi anġli li qalulhom li hu ħaj. 24Imbagħad marru ħdejn il-qabar xi wħud minn tagħna u sabu kollox kif kienu qalu n-nisa, imma lilu ma rawhx!” 25Qalilhom Ġesù: “Kemm intom boloh u tqal biex temmnu kulma qalu l-profeti! 26U ma kellux il-Messija jbati dan kollu u hekk jidħol fil-glorja tiegħu?” 27U beda minn Mosè u l-Profeti kollha jfissrilhom kulma kien hemm fl-Iskrittura fuqu.

28Meta qorbu lejn ir-raħal fejn kienu sejrin hu għamel ta’ birruħu li hu kien se jibqa’ sejjer aktar ’il bogħod. 29Iżda huma ġegħluh jibqa’ magħhom u qalulu: “Ibqa’ magħna, għax issa sar ħafna ħin u l-jum ġa wasal biex jintemm.” Imbagħad daħal biex joqgħod magħhom. 30U waqt li kien fuq il-mejda magħhom, qabad il-ħobż, qal il-barka, qasmu u tahulhom. 31Imbagħad infetħulhom għajnejhom u għarfuh, iżda hu għab minn quddiemhom. 32U wieħed lill-ieħor bdew jgħidu: “Ma kinitx imkebbsa qalbna ġewwa fina huwa u jkellimna fit-triq u jfissrilna l-Iskrittura?” 33Dak il-ħin stess qamu u reġgħu lura Ġerusalemm. Hemm sabu lill-Ħdax u lil sħabhom miġbura flimkien,

## Ndiema għall-ħażin li għamilt

L-Ewwel Qari Iż 40: 3-5

3Leħen jgħajjat:

“Ħejju t-triq għall-Mulej fid-deżert,

wittu għal Alla tagħna mogħdija fix-xagħri.

4Jintradam kull wied,

u jitniżżlu l-muntanji u l-għoljiet;

kull art imħabbta titwitta

kull art imħarbta ssir maqgħad.

5U tfiġġ il-glorja tal-Mulej,

u l-bnedmin jarawha lkoll f’daqqa,

għax fomm il-Mulej tkellem.”

It-Tieni Qari Rum 7:15, 24-25

15Ma nafx x’jien nagħmel; naf li mhux dak li rrid nagħmel iżda dak li ma rridx.

24Imsejken bniedem li jien! Min se jeħlisni minn dan il-ġisem tal-mewt? 25Niżżi ħajr lil Alla permezz ta’ Ġesù Kristu Sidna!

Mela minni nnifsi jien naqdi lil-liġi ta’ Alla b’moħħi, iżda b’ġismi naqdi l-liġi tad-dnub.

L-Evanġelju Mt 3:2-6

2u jgħid: “Indmu, għax is-Saltna tas-Smewwiet waslet.” 3Għax għalih kien ingħad permezz tal-profeta Isaija, meta qal,

*‘Leħen ta’ wieħed jgħajjat fid-deżert:*

*Ħejju t-triq tal-Mulej,*

*iddrittaw il-mogħdijiet tiegħu.’*

4Dan Ġwanni kellu fuqu libsa tax-xagħar tal-ġemel, bi ħżiem tal-ġild madwar qaddu, u l-ikel tiegħu kien ġradijiet u għasel selvaġġ. 5U kienet tmur għandu Ġerusalemm u l-Lhudija kollha u l-inħawi kollha ta’ madwar il-Ġordan, 6u kienu jitgħammdu minnu fix-xmara Ġordan huma u jistqarru dnubiethom.

## Il-Maħfra

L-Ewwel Qari Sir 28: 3-5

3Bniedem irawwem għadab għal ieħor,

u mbagħad se jfittex fejqan mingħand il-Mulej?

4Minn bniedem bħalu m’għandux ħniena,

u mbagħad se jitlob għal dnubietu?

5Jekk bniedem jibqa’ mgħaddab,

min se jpattilu għal dnubietu?

It-Tieni Qari Kol 3:12-13

12Intom il-magħżulin ta’ Alla, il-qaddisin u l-maħbubin tiegħu. Ilbsu mela sentimenti ta’ ħniena, tjieba, umiltà, ħlewwa u sabar. 13Stabru b’xulxin, u, jekk xi ħadd minnkom ikollu xi jgħid ma’ ħaddieħor, aħfru lil xulxin; bħalma l-Mulej ħafer lilkom, hekk agħmlu intom ukoll.

L-Evanġelju Lq 17: 3-4

3Oqogħdu attenti! “Jekk ħuk jaqa’ f’xi dnub, widdbu, u jekk jindem aħfirlu. 4U jekk jonqsok seba’ darbiet f’ġurnata, u jdur lejk seba’ darbiet u jgħidlek, ‘Jisgħobbija,’ aħfirlu.”

## Ix-Xogħol

L-Ewwel Qari Rum 12:8, 10-13

8min id-don tat-tħeġġiġ, ħa jħeġġeġ; min id-don tat-tqassim, ħa jqassam b’idejh miftuħa; min għandu l-awtorità fuq l-oħrajn, ħa jmexxi bil-ħerqa; min id-don tal-opri tal-ħniena, ħa jagħmel dan bil-ferħ.

10Ħobbu lil xulxin bħal aħwa; fittxu li tistmaw lil xulxin. 11Tħallux il-ħrara tagħkom tibred, tħeġġu fl-ispirtu, aqdu lill-Mulej. 12Ifirħu bit-tama, stabru fl-hemm, itolbu bla waqfien. 13Aqsmu ġidkom mal-qaddisin li jinsabu fil-bżonn; ilqgħu f’darkom lill-barranin

L-Evanġelju Ġw 5:17, 19, 30,36

17Imma Ġesù qalilhom: “Missieri għadu jaħdem sa issa; mela naħdem jien ukoll.”

19Ġesù qabad u qalilhom: “Tassew tassew ngħidilkom li l-Iben ebda ħaġa ma jista’ jagħmel minn rajh jekk ma jarax lil Missieru jagħmilha; għax il-ħwejjeġ li jagħmel il-Missier, jagħmilhom l-Iben ukoll, bħalu.

30“Jiena ma nista’ nagħmel xejn minn rajja; il-ħaqq nagħmlu fuq dak li nisma’, u l-ħaqq li nagħmel jien huwa ġust, għax jien ma nfittixx ir-rieda tiegħi, imma r-rieda ta’ min bagħatni.

36Iżda jien għandi xhieda akbar minn dik ta’ Ġwanni; għax l-għemejjel li tani l-Missier biex intemmhom, jiġifieri dawn l-istess għemejjel li jiena qiegħed nagħmel, jixhdu għalija li kien il-Missier li bagħatni.

## Il-Mużika

L-Ewwel Qari 1 Sam 16:17-19, 21-23

16Ħa jgħid kelma Sidna, u aħna l-qaddejja tiegħek hawn quddiemek, lesti biex infittxu raġel li jaf idoqq l-arpa, u kull meta jaħtfek l-ispirtu ħażin ta’ Alla jdoqqlok b’idejh, u int tħossok aħjar.” 17U Sawl wieġeb lill-qaddejja tiegħu: “Sibuli raġel li jaf idoqq tajjeb, u ġibuhuli.”

19U Sawl bagħat messaġġiera għand Ġesse jgħidulu: “Ibgħatli lil David, ibnek, li qiegħed mal-merħla.

21U David mar għand Sawl, u baqa’ miegħu; u dan ħabbu ħafna, u għamlu l-iskudier tiegħu. 22U Sawl bagħat jgħid lil Ġesse: “Ħa jibqa’ miegħi għax ħadt grazzja miegħu.” 23U kull meta l-ispirtu ta’ Alla kien ikun fuq Sawl, David kien jaqbad l-arpa, u jdoqqha b’idu, u Sawl kien jieħu r-ruħ u jħossu tajjeb, u l-ispirtu ħażin kien iwarrab minnu.

It-Tieni Qari Kol 3:12,16,17

12Intom il-magħżulin ta’ Alla, il-qaddisin u l-maħbubin tiegħu. Ilbsu mela sentimenti ta’ ħniena, tjieba, umiltà, ħlewwa u sabar.

16Ħalli l-kelma ta’ Kristu tgħammar sħiħa fikom; għallmu bl-għerf kollu u widdbu lil xulxin b’salmi u innijiet u b’għana spiritwali, u b’radd il-ħajr kantaw f’qalbkom innijiet lil Alla. 17Kulma tagħmlu jew tgħidu, agħmlu kollox f’isem il-Mulej Ġesù, u roddu ħajr lil Alla l-Missier permezz tiegħu.

L-Evanġelju Lq 19:37-38

37Xħin imbagħad kien qorob lejn in-niżla tal-Għolja taż-Żebbuġ, il-kotra kollha tad-dixxipli bdiet tfaħħar lil Alla b’għajjat ta’ ferħ u b’leħen għoli għall-għeġubijiet kollha li kienu raw, 38u bdew jgħidu:

*“Imbierek is-Sultan*

*li ġej f’isem il-Mulej!*

*Sliem fis-sema,*

*u glorja fl-ogħla tas-smewwiet!*

## Il-Familja

L-Ewwel Qari Eżek 36:24-28

24meta neħodkom minn fost il-ġnus u niġmagħkom mill-artijiet kollha, u nerġa’ ndaħħalkom f’artkom.

25“U rroxx fuqkom ilma safi, u tissaffew mit-tinġis kollu tagħkom; mill-idoli kollha tagħkom insaffikom. 26U nagħtikom qalb ġdida, u ruħ ġdida nqiegħed ġo fikom; u nneħħi minn ġisimkom il-qalb tal-ġebel u nagħtikom qalb tal-laħam flokha. 27U nqiegħed ruħi ġo fikom, u nagħmel li timxu skont il-kmandamenti tiegħi, u li żżommu l-preċetti tiegħi u tħarsuhom. 28U tgħammru fl-art li tajt ’il missirijietkom, u intom tkunu l-poplu tiegħi u jiena nkun Alla tagħkom.

It-Tieni Qari Rum 12:8,10,11,13

8min id-don tat-tħeġġiġ, ħa jħeġġeġ; min id-don tat-tqassim, ħa jqassam b’idejh miftuħa; min għandu l-awtorità fuq l-oħrajn, ħa jmexxi bil-ħerqa; min id-don tal-opri tal-ħniena, ħa jagħmel dan bil-ferħ.

10Ħobbu lil xulxin bħal aħwa; fittxu li tistmaw lil xulxin.

11Tħallux il-ħrara tagħkom tibred, tħeġġu fl-ispirtu, aqdu lill-Mulej.

13Aqsmu ġidkom mal-qaddisin li jinsabu fil-bżonn; ilqgħu f’darkom lill-barranin.

L-Evanġelju Mk3:20,21, 31-35

20Imbagħad mar id-dar, u l-kotra reġgħet inġemgħet, hekk li anqas biss setgħu jieklu. 21Qrabatu, malli semgħu, ħarġu biex iżommuh, għax qalu li tilef moħħu.

31Darba ġew ommu u ħutu, baqgħu barra u bagħtu jsejħulu. 32Dak il-ħin kien hemm ħafna nies bilqiegħda madwaru. “Ara,” qalulu, “ommok u ħutek qegħdin hemm barra u jriduk.” 33U hu weġibhom: “Min huma ommi u ħuti?” 34Imbagħad dawwar ħarstu fuq dawk li kien hemm madwaru bilqiegħda, u qal: “Dawn, ara, huma ommi u ħuti. 35Kull min jagħmel ir-rieda ta’ Alla, dak huwa ħija, u oħti, u ommi.”

## Il-ħbieb huma rigal

L-Ewwel Qari Fil 3:8,10

Jiena ngħodd kollox bħala telf ħdejn il-qligħ kbir li hemm filli nagħraf lil Kristu Ġesù Sidi; minħabba fih ridt li nitlef kollox, u ngħodd kollox bħala knis, biex nirbaħ lil Kristu,

10Irrid nagħraf lilu u l-qawwa tal-qawmien tiegħu mill-imwiet, u naqsam miegħu t-tbatijiet tiegħu, u nsir nixbhu fil-mewt, 11biex jirnexxili nikseb il-qawmien mill-imwiet.

L-Evanġelju Ġw 15:15

15Ma nsejħilkomx aktar qaddejja, għax il-qaddej ma jafx x’jagħmel sidu; sejjaħtilkom ħbieb, għaliex kulma smajt mingħand Missieri jiena għarrafthulkom

San Gwann qed jghidilna li Gesu jridna nkunu hbieb tieghu. Ma jridniex nahdmu ghalih.

Gurnata minnom Gesu qal: Ma ridkomx biex tahdmu ghalija u li tghamlu dak li qalulkom taghmlu. Irrid li tkunu hbieb tieghi u li tkunu kuntenti mieghi.

Iftakru li mhux intom ghaziltuni imma jiena ghaziltkom biex tkunu hbieb tieghi, u irridkom tkunu hbieb ta xulxin wkoll.

## L-Idejn

L-Ewwel Qari Iż 58:7-8

7Mhux li taqsam ħobżok ma’ min hu bil-ġuħ,

u ddaħħal f’darek lill-imsejken bla saqaf?

Mhux li tlibbes lil min tara għarwien,

u n-nies ta’ darek ma tinsihomx?

8Imbagħad ifiġġ bħaż-żerniq id-dawl tiegħek,

u malajr tagħlaqlek il-ġerħa tiegħek.

Quddiemek timxi l-ġustizzja tiegħek,

u l-glorja tal-Mulej timxi warajk.

L-Evanġelju Mk 10:13, 14,16

13Ġabulu quddiemu xi tfal ċkejknin biex iberikhom, iżda d-dixxipli tiegħu qabdu jgħajtu magħhom. 14Ġesù, meta ra hekk, inkorla u qalilhom: “Ħalluhom it-tfal żgħar jiġu għandi; iżżommuhomx, għax ta’ min hu bħalhom hija s-Saltna ta’ Alla.

16Imbagħad ħaddanhom miegħu u qiegħed idejh fuqhom u berikhom.

## Titkellem

L-Ewwel Qari Lev 19: 16-18

16“Tmurx ixxerred qlajja’ fuq niesek, u tqumx kontra demm għajrek: Jiena l-Mulej.

17“La tbejjitx lil ħuk f’qalbek, imma lil għajrek wissih u erġa’ wissih, biex ma tkunx ħati tiegħu.

18“La titħallasx b’idejk, u la żżommx f’qalbek għal ulied niesek, imma ħobb lil għajrek bħalek innifsek: Jiena l-Mulej.

It-Tieni Qari Jas 3:5, 6,9

5Hekk ukoll l-ilsien: huwa biċċa ċkejkna fil-ġisem, imma jista’ jiftaħar li jagħmel ħwejjeġ kbar.

Ara, ftit nar jista’ jqabbadlek foresta sħiħa; 6u l-ilsien huwa nar, huwa dinja ta’ ħażen fost il-membri ta’ ġisimna, iniġġes il-ġisem kollu u jkebbes ir-ritmu tal-ħajja, hu nnifsu mkebbes mill-infern

Bih aħna nbierku lill-Mulej, lil Missierna, u bih nisħtu lill-bnedmin xbieha ta’ Alla

Gospel –Evangelju Lk17:11-16

*Ġesù jfejjaq għaxar lebbrużi*

11Ġara li, huwa u sejjer lejn Ġerusalemm, Ġesù għadda minn bejn is-Samarija u l-Galilija. 12Kif kien dieħel f’raħal, iltaqgħu miegħu għaxart irġiel morda bil-lebbra. Waqfu ’l bogħod minnu, 13għollew leħinhom u qalulu: “Ġesù, Mgħallem, ikollok ħniena minna!” 14Kif rahom, qalilhom: “Morru uru rwieħkom lill-qassisin.” U ġara li, huma u sejrin, fiequ mill-marda tagħhom. 15Wieħed minnhom, kif ra ruħu mfejjaq, raġa’ lura jgħajjat u jfaħħar lil Alla, 16inxteħet wiċċu fl-art f’riġlejn Ġesù u raddlu ħajr. Issa dan kien Samaritan

## Id-don li tara.

L-Ewwel Qari Rev 15:3-4

3huma jgħannu l-kantiku ta’ Mosè l-qaddej ta’ Alla u l-kantiku tal-Ħaruf, u jgħidu:

“Kbar u tal-għaġeb l-għemejjel tiegħek,

Mulej, Alla li tista’ kollox;

ġusti u veri t-triqat tiegħek,

Sultan tal-ġnus.

4Min, Mulej, ma jibżax minnek

u ma jsebbaħx lil ismek?

Għax int waħdek qaddis;

il-ġnus kollha jiġu

u jinxteħtu quddiemek,

għax il-ġudizzji tiegħek intwerew.”

L-Evanġelju Mt 6:22-23

22“Il-musbieħ tal-ġisem hija l-għajn. Jekk mela għajnek hija safja, ġismek kollu jkun imdawwal. 23Iżda jekk għajnek hi marida, ġismek kollu jkun mudlam. Mela jekk id-dawl li hemm fik huwa dlam, kemm aktar id-dlam!

## Kuntentezza

L-Ewwel Qari Sir 11:8-10

8Isma’ qabel ma twieġeb,

u twaqqafx diskors f’nofsu.

9Dwar ħaġa li ma tiswiex għalik titlewwimx.

Fil-kawżi tal-midinbin la tindaħalx.

10Ibni, qis li ma titgħabbiex b’ħafna xogħol;

jekk iżżidu ma teħlisx mill-piena,

jekk tiġri warajh ma tilħqux,

u billi taħrab ma teħlisx minnu.

L-Evanġelju Ġw 15:15-16

15Ma nsejħilkomx aktar qaddejja, għax il-qaddej ma jafx x’jagħmel sidu; sejjaħtilkom ħbieb, għaliex kulma smajt mingħand Missieri jiena għarrafthulkom. 16Mhux intom għażiltu lili, imma jien għażilt lilkom, u ħtartkom biex tmorru tagħmlu l-frott u l-frott tagħkom jibqa’, ħalli kulma titolbu lill-Missier f’ismi, huwa jagħtihulkom.

## 

## Kuntentizza u Ferħ

L-Ewwel Qari Iż 12:4-6

4F’dak il-jum għad tgħidu:

“Roddu ħajr lill-Mulej,

sejħu ismu,

għarrfu lill-ġnus bl-għemejjel tiegħu,

xandru li ismu huwa fl-għoli.

5Għannu lill-Mulej għax għamel ħwejjeġ kbar;

ħa jkun dan magħruf mal-art kollha.

6Aqbeż bil-ferħ, għanni, int li tgħammar f’Sijon,

għax kbir hu f’nofsok il-Qaddis ta’ Iżrael!”

It-Tieni Qari Kol 3:16-17

16Ħalli l-kelma ta’ Kristu tgħammar sħiħa fikom; għallmu bl-għerf kollu u widdbu lil xulxin b’salmi u innijiet u b’għana spiritwali, u b’radd il-ħajr kantaw f’qalbkom innijiet lil Alla. 17Kulma tagħmlu jew tgħidu, agħmlu kollox f’isem il-Mulej Ġesù, u roddu ħajr lil Alla l-Missier permezz tiegħu.

L-Evanġelju Mt 5:3-10

3“Henjin il-foqra fl-ispirtu, għax tagħhom hija s-Saltna tas-Smewwiet.

4Henjin l-imnikkta, għax huma jkunu mfarrġa.

5Henjin ta’ qalbhom ħelwa, għax huma jkollhom b’wirthom l-art.

6Henjin dawk li huma bil-ġuħ u l-għatx tal-ġustizzja, għax huma jkunu mxebbgħin.

7Henjin dawk li jħennu, għax huma jsibu ħniena.

8Henjin dawk li huma safja f’qalbhom, għax huma jaraw ’l Alla.

9Henjin dawk li jġibu l-paċi, għax huma jissejħu wlied Alla.

10Henjin dawk li huma ppersegwitati minħabba s-sewwa, għax tagħhom hija s-Saltna tas-Smewwiet.

# Id-dinja kkulurita ta’ Alla

L-Ewwel Qari Rev 4:4,6

4Madwar it-tron, erbgħa u għoxrin siġġu, u fuqhom, bilqiegħda, erbgħa u għoxrin Xiħ, lebsin l-abjad, b’kuruna tad-deheb fuq rashom. 5Mit-tron rajt ħerġin beraq u ħsejjes u ragħad, u seba’ torċi mixgħula quddiemu, li huma s-seba’ spirti ta’ Alla. 6Quddiem it-tron rajt ukoll bħal baħar tal-ħġieġ, qisu kristall, u f’nofs it-tron u madwaru erba’ Ħlejjaq Ħajjin, kollhom għajnejn minn quddiem u minn wara;

L-Evanġelju Ġw 4:35-36

35Intom ma tgħidux li baqa’ erba’xhur oħra għall-ħsad? Imma araw x’ngħidilkom jien: erfgħu għajnejkom u ħarsu ftit kif l-għelieqi bjadu għall-ħsad! 36Ġa l-ħassad qiegħed jieħu ħlasu u jiġbor il-frott għall-ħajja ta’ dejjem, biex min jiżra’ jifraħ hu wkoll bħal min jaħsad.

# Erġajna Flimkien

L-Ewwel Qari Iż 41:9-10

9Lilek jien qbadtek minn truf l-art,

u sejjaħtlek minn l-ibgħad inħawi tagħha,

u għedtlek: “Int il-qaddej tiegħi,

jiena ħtartek, u ma rmejtikx.”

10La tibżax, għax miegħek jien!

La titħassibx, għax Alla tiegħek jien!

Jiena nwettqek, jiena ngħinek;

inwieżnek bil-leminija rebbieħa tiegħi!

It-Tieni Qari Rom 12:9-13

9Qisu li l-imħabba tagħkom ma tkunx wiċċ b’ieħor; taħmlux il-ħażen; żommu mat-tajjeb. 10Ħobbu lil xulxin bħal aħwa; fittxu li tistmaw lil xulxin. 11Tħallux il-ħrara tagħkom tibred, tħeġġu fl-ispirtu, aqdu lill-Mulej. 12Ifirħu bit-tama, stabru fl-hemm, itolbu bla waqfien. 13Aqsmu ġidkom mal-qaddisin li jinsabu fil-bżonn; ilqgħu f’darkom lill-barranin.

L-Evanġelju Ġw 13:34-35

34Nagħtikom kmandament ġdid, li tħobbu lil xulxin. Bħalma ħabbejtkom jien, hekk ukoll ħobbu intom lil xulxin. 35Minn dan jagħraf kulħadd li intom dixxipli tiegħi, jiġifieri, jekk ikollkom l-imħabba bejnietkom.”

# Id-Dawl

L-Ewwel Qari Gen 1: 1-3

1Fil-bidu Alla ħalaq is-sema u l-art: 2u kienet l-art taħwid u baħħ; u d-dlam kien fuq wiċċ l-abbissi u fuq wiċċ l-ibħra kien jittajjar l-ispirtu ta’ Alla.

3U qal Alla: “Ħa jkun id-dawl.” U d-dawl sar.

It-Tieni Qari Ġw 1:5-7

5Id-dawl jiddi fid-dlam,

imma d-dlam ma għelbux.

6Kien hemm raġel mibgħut minn Alla,

jismu Ġwanni.

7Dan ġie bħala xhud,

biex jixhed għad-dawl,

biex bih kulħadd jemmen.

L-Evangelju Lq 2:23-32

23kif hemm miktub fil-Liġi tal-Mulej, li ‘kull tifel li jitwieled l-ewwel, jiġi kkonsagrat lill-Mulej,’ 24u biex joffru b’sagrifiċċju ‘par gamiem jew żewġ bċieċen,’ kif jingħad ukoll fil-Liġi tal-Mulej.

25F’Ġerusalemm kien hemm wieħed, jismu Xmun, raġel ġust u tajjeb, li kien jistenna l-faraġ ta’ Iżrael u li kellu l-Ispirtu s-Santu fuqu. 26L-Ispirtu s-Santu kien nebbħu li ma kienx se jara l-mewt qabel ma jara l-Messija tal-Mulej. 27Mar mela fit-tempju, imqanqal mill-Ispirtu, u xħin il-ġenituri daħlu bit-tarbija Ġesù biex jagħmlulu dak li kienet trid il-Liġi, 28huwa laqgħu fuq dirgħajh, bierek lil Alla u qal:

29“Issa, o Sid, tista’ tħalli l-qaddej tiegħek

imur fis-sliem, skont kelmtek,

30għaliex għajnejja raw

is-salvazzjoni tiegħek

31li int ħejjejt

għall-popli kollha,

32dawl biex idawwal il-ġnus,

u glorja tal-poplu tiegħek Iżrael.”

# In-Nar

L-Ewwel Qari Iż 48:14

14Inġabru lkoll u isimgħu!

Min minnhom ħabbar dan?

Il-Mulej iħobbu u hu jagħmel ir-rieda tiegħu

fuq Babilonja u nisel il-Kaldin.

L-Evanġelju Lq 12:49

49“Nar ġejt inqiegħed fuq l-art, u kemm nixtieq li diġà qabad!

# Ix-Xemgħat

L-ewwel qari Iż 9:1, 2,6,7

1Il-poplu li kien miexi fid-dlam

ra dawl kbir;

in-nies li joqogħdu f’art id-dlam

dawl idda fuqhom.

2Int kattart il-ġens,

kabbart l-hena;

huma ferħu quddiemek,

bħalma jifirħu fi żmien il-ħsad,

bħalma jifirħu fi qsim il-priża.

6Kbira tkun setegħtu,

u s-sliem bla qjies

fuq it-tron ta’ David u s-saltna tiegħu.

Hu jwettaqha u jsaħħaħha

bil-ħaqq u s-sewwa,

minn issa u għal dejjem.

Il-ħeġġa tal-Mulej tal-eżerċti tagħmel dan.

7Bagħat Sidi kelma kontra Ġakobb,

u waqgħet fuq Iżrael.

It-Tieni Qari 1 Ġw 1: 5-7

5Id-dawl jiddi fid-dlam,

imma d-dlam ma għelbux.

6Kien hemm raġel mibgħut minn Alla,

jismu Ġwanni.

7Dan ġie bħala xhud,

biex jixhed għad-dawl,

biex bih kulħadd jemmen.

L-Evanġelju Mt 5:14-15

14“Intom id-dawl tad-dinja. Belt li tkun qiegħda fuq muntanja ma tistax tinħeba. 15Anqas ma jixegħlu l-musbieħ u jqegħduh taħt is-siegħ, iżda fuq l-imnara, u hekk idawwal lil kull min ikun fid-dar.

## It-Talenti

L-Ewwel Qari Rum 12:6-8

Aħna għandna doni differenti skont il-grazzja li Alla tana; jekk għandna d-don tal-profezija, ħa nħaddmuh skont il-qjies tal-fidi; 7jekk għandna d-don tal-ministeru, ħa nservu; min għandu d-don tat-tagħlim, ħa jgħallem; 8min id-don tat-tħeġġiġ, ħa jħeġġeġ; min id-don tat-tqassim, ħa jqassam b’idejh miftuħa; min għandu l-awtorità fuq l-oħrajn, ħa jmexxi bil-ħerqa; min id-don tal-opri tal-ħniena, ħa jagħmel dan bil-ferħ.

L-Evanġelju Mk 4:21

21U qalilhom: “Jaqaw il-musbieħ iġibuh biex iqegħduh taħt is-siegħ jew taħt is-sodda? Mhux fuq l-imnara jqegħduh?

# Is-Sorpriżi

L-Ewwel Qari Atti 28: 1-3, 10

1Meta ħlisna mill-għarqa, sirna nafu li l-gżira kien jisimha Malta. 2In-nies tagħha ġiebu ruħhom magħna bi ħlewwa liema bħalha. Laqgħuna tajjeb lilna lkoll u qabbdulna ħuġġieġa, għax kienet bdiet nieżla x-xita u kien il-bard. 3Mela Pawlu qabad qabda zkuk niexfa u tefagħhom fin-nar. Fiz-zkuk kien hemm lifgħa li, malli ħasset is-sħana, ħarġet u qabdet ma’ id Pawlu

10Urewna ġieħ kbir, u meta ġejna biex nitilqu, għabbew fuq il-ġifen kulma konna neħtieġu.

L-Evanġelju Mk 10:13,14,16

13Ġabulu quddiemu xi tfal ċkejknin biex iberikhom, iżda d-dixxipli tiegħu qabdu jgħajtu magħhom. 14Ġesù, meta ra hekk, inkorla u qalilhom: “Ħalluhom it-tfal żgħar jiġu għandi; iżżommuhomx, għax ta’ min hu bħalhom hija s-Saltna ta’ Alla

16Imbagħad ħaddanhom miegħu u qiegħed idejh fuqhom u berikhom.

# Il-Baħar

L-Ewwel Qari Sir 1:1-3,10

1L-għerf kollu ġej mill-Mulej,

u qiegħed miegħu għal dejjem.

2Ramel il-baħar, qtar ix-xita,

u jiem l-eternità, min jista’ jgħoddhom?

3L-għoli tas-smewwiet, il-wisa’ tal-art,

l-abbiss, u l-għerf, min jista’ jiflihom?

10L-għerf qiegħed ma’ kull bniedem skont id-don tiegħu,

u qassmu lil dawk li jħobbuh.

It-Tieni Qari S 106:23-30

23Kien għamel il-ħsieb li jeqridhom,

li ma kienx għal Mosè, il-magħżul tiegħu,

li waqaf fis-selħa tas-sur quddiemu,

biex iberrdu u ma jeqridhomx.

24Imbagħad maqdru l-art li tgħaxxaq,

għax ma emmnux fil-kelma tiegħu.

25Qagħdu jgergru fl-għerejjex tagħhom,

ma ridux jisimgħu leħen il-Mulej.

26Għalhekk rafa’ idu kontrihom,

b’ħalfa li jmiddhom fid-deżert,

27li fost il-ġnus ixerred ’l uliedhom

u mal-artijiet iferrixhom.

28Huma ngħataw lil Bagħal-pegħor,

kielu mill-vittmi maqtula lill-allat mejta.

29Irrabjawh bl-imġiba tagħhom,

u marda kerha faqqgħet fosthom.

30Qam imbagħad Fineħas u tħallas,

u l-kastig waqaf għalkollox.

L-Evanġelju Mk 4:35-41

35Dak inhar, xħin sar filgħaxija qalilhom: “Ejjew naqsmu għax-xatt l-ieħor.” 36Ħallew in-nies, u ħaduh magħhom kif kien fid-dgħajsa; u marru miegħu dgħajjes oħra. 37U qam riefnu kbir, u l-mewġ beda tiela’ għal ġod-dgħajsa, hekk li kienet ġa bdiet timtela bl-ilma. 38Hu kien fil-poppa, rieqed fuq imħadda. Qajmuh u qalulu: “Mgħallem, dan qisu mhu xejn għalik li aħna se nintilfu?” 39Imbagħad qam, ordna lir-riħ u qal lill-baħar: “Iskot! Biżżejjed!” U r-riħ waqaf u waqgħet kalma kbira.

40U qalilhom: “Dal-biża’ kollu għaliex? Mela ma għandkomx fidi?” 41U qabadhom biża’ kbir, u bdew jgħidu lil xulxin: “Dan min hu, mela, biex saħansitra r-riħ u l-baħar jisimgħu minnu?”

## Is-Siġar

L-Ewwel Qari S 1:3

1Hieni l-bniedem

li ma jimxix fuq il-pariri tal-ħżiena,

li ma jiqafx fi triq il-ħatjin,

li ma joqgħodx fil-laqgħat taż-żeblieħa;

2imma fil-liġi tal-Mulej hi l-għaxqa tiegħu,

lejl u nhar jaħseb fil-liġi tiegħu.

3Hu bħal siġra mħawla ħdejn nixxigħat tal-ilma

li tagħmel il-frott fi żmienha,

u l-weraq tagħha ma jidbielx;

hu jirnexxi f’kulma jagħmel.

L-Evanġelju Mk 4:30-33

30U qal: “Ma’ xiex sejrin inqabbluha s-Saltna ta’ Alla, jew b’liema parabbola nfissruha? 31Qisha żerriegħa tal-mustarda; din meta tinżara’ fil-ħamrija, hi l-iċken fost iż-żrieragħ kollha fuq l-art; 32imma wara li tinżara’ tikber u ssir l-akbar waħda fost il-ħxejjex kollha, u toħroġ friegħi wesgħin, hekk li l-għasafar tal-ajru jkunu jistgħu jistkennu għad-dell tagħha.”

33B’ħafna parabboli bħal dawn kien ixandrilhom il-kelma, kif kienu jistgħu jifhmuha huma, 34u mingħajr xi parabbola ma kienx ikellimhom; imma lid-dixxipli tiegħu, meta kien ikun waħdu magħhom, kien ifissrilhom kollox.

# Alla jieħu hsieb il-fjuri

L-Ewwel Qari Iż 27:3, 4,6

3Jiena l-Mulej, l-għassies tagħha.

Kull ħin u kull waqt insaqqiha.

Biex ma tiġrilha ebda ħsara,

lejl u nhar jien inħarisha.

4Ma għadnix imgħaddab.

Li kien hemm ix-xewk u l-ħurrieq,

kont nagħmlilhom gwerra,

naħraqhom ilkoll f’salt wieħed,

6U jfiġġ jum meta jxenxel għerq Ġakobb,

meta jarmi u jiżhar Iżrael,

u wiċċ id-dinja jimlewh bil-frott.

L-Evanġelju

27Araw il-ġilji kif jikbru: u la jitħabtu u lanqas jinsġu. Ngħidilkom li anqas Salamun, fil-glorja kollha tiegħu, ma kien jilbes bħal wieħed minnhom. 28Mela jekk Alla jlibbes hekk imqar ħaxixa selvaġġa li llum hawn u għada tinxteħet fil-forn, kemm aktar lilkom, nies ta’ fidi ċkejkna?

## Id-don tal-ħolqien

L-Evanġelju Mk 4:26-28

26U qal: “Is-Saltna ta’ Alla hi bħal meta raġel ikun xeħet iż-żerriegħa fl-art. 27Rieqed jew imqajjem, billejl jew binhar, iż-żerriegħa tinbet u tikber, bla ma jaf kif. 28L-art trodd minnha nfisha l-ewwel il-barma, imbagħad is-sbula, imbagħad il-qamħ mimli fis-sbula

# Ir-Ragħaj it-Tajjeb

L-Ewwel Qari Eżek 34: 3-6

3“Intom tixorbu l-ħalib u tilbsu s-suf tagħhom, toqtlu n-nagħaġ imsemmna, u l-merħla ma tirgħuhiex.

4“Id-dgħajfa ma saħħaħtuhiex, u l-marida ma fejjaqtuhiex, u l-midruba ma dewwejtuhiex, ’l dik li tbiegħdet ma ġibtuhiex lura, lanqas ma fittixtu l-mitlufa. Imma mexxejtuhom b’saħħa u qalb iebsa.

5“U huma xterdu għax ma kellhomx ragħaj; u saru l-ikel ta’ kull bhima selvaġġa u xterdu. 6Intilfet il-merħla tiegħi fuq kull muntanja u fuq kull għolja; ma’ wiċċ l-art kollha xterdet il-merħla tiegħi, u ma hemm ħadd min jistaqsi għaliha, ma hemm ħadd min ifittixha.

It-Tieni Qari Mikea 5:1-4

1Imma int, Betlehem ta’ Efrata,

ċkejkna fost il-familji ta’ Ġuda,

minnek għad joħroġli

dak li jkun prinċep f’Iżrael;

hu għandu l-bidu tiegħu mill-qedem,

sa minn dejjem ta’ dejjem.

2Għalhekk il-Mulej jitlaqhom

sa meta teħles dik li hi fl-uġigħ tal-ħlas;

imbagħad il-bqija ta’ ħutu jerġgħu lura

fost ulied Iżrael.

3U hu joqgħod jirgħa l-merħla tiegħu

bil-qawwa tal-Mulej,

bil-glorja ta’ isem il-Mulej, Alla tiegħu.

U huma jgħammru fiż-żgur,

għax issa tkun kbira setegħtu,

sa trufijiet l-art.

4U dan ikun is-sliem!

*Il-Lhud qalbhom qawwija*

L-Assirja, jekk tidħol f’pajjiżna,

u jekk tirfes fil-kastelli tagħna,

inqajmu għaliha seba’ rgħajja,

u tmien prinċpijiet mill-poplu

L-Evanġelju Ġw 10:3-5,14

3Kollox bih sar,

u xejn ma sar mingħajru;

kulma sar 4kellu l-ħajja fih,

u l-ħajja kienet id-dawl tal-bnedmin.

5Id-dawl jiddi fid-dlam,

imma d-dlam ma għelbux.

14U l-Verb sar bniedem u għammar fostna,

u aħna rajna l-glorja tiegħu,

il-glorja li għandu mill-Missier bħala Ibnu l-waħdieni,

mimli bil-grazzja u l-verità.

## Marija omm Ġesù

L-Ewwel Qari Iż 41: 9-10

9Lilek jien qbadtek minn truf l-art,

u sejjaħtlek minn l-ibgħad inħawi tagħha,

u għedtlek: “Int il-qaddej tiegħi,

jiena ħtartek, u ma rmejtikx.”

10La tibżax, għax miegħek jien!

La titħassibx, għax Alla tiegħek jien!

Jiena nwettqek, jiena ngħinek;

inwieżnek bil-leminija rebbieħa tiegħi!

It-Tieni Qari Iż 12:4-6

4F’dak il-jum għad tgħidu:

“Roddu ħajr lill-Mulej,

sejħu ismu,

għarrfu lill-ġnus bl-għemejjel tiegħu,

xandru li ismu huwa fl-għoli.

5Għannu lill-Mulej għax għamel ħwejjeġ kbar;

ħa jkun dan magħruf mal-art kollha.

6Aqbeż bil-ferħ, għanni, int li tgħammar f’Sijon,

għax kbir hu f’nofsok il-Qaddis ta’ Iżrael!”

L-Evanġelju

26Imbagħad fis-sitt xahar Alla bagħat l-anġlu Gabrijel f’belt tal-Galilija, jisimha Nazaret, 27għand xebba, mgħarrsa ma’ raġel jismu Ġużeppi mid-dar ta’ David. Dix-xebba kien jisimha Marija. 28L-anġlu daħal għandha u qalilha: “Sliem għalik, mimlija bil-grazzja, il-Mulej miegħek.” 29Hi tħawdet ħafna għal dan il-kliem, u bdiet taħseb bejnha u bejn ruħha x’setgħet qatt tfisser din it-tislima. 30Iżda l-anġlu qalilha: “Tibżax, Marija, għax inti sibt grazzja quddiem Alla. 31Ara, inti se tnissel fil-ġuf u jkollok iben u ssemmih Ġesù.

38Imbagħad qalet Marija: “Ara, jiena l-qaddejja tal-Mulej: ħa jsir minni skont kelmtek!” U l-anġlu telaq minn quddiemha.

## Id-dixxipli ta’ Kristu

L-Ewwel Qari Fil 3:8-10

8Jiena ngħodd kollox bħala telf ħdejn il-qligħ kbir li hemm filli nagħraf lil Kristu Ġesù Sidi; minħabba fih ridt li nitlef kollox, u ngħodd kollox bħala knis, biex nirbaħ lil Kristu, 9u nkun ninsab fih; mhux għax għandi xi ġustizzja tiegħi, dik li tiġi permezz tal-Liġi, iżda dik li tiġi permezz tal-fidi fi Kristu, il-ġustizzja ġejja minn Alla u mibnija fuq il-fidi. 10Irrid nagħraf lilu u l-qawwa tal-qawmien tiegħu mill-imwiet, u naqsam miegħu t-tbatijiet tiegħu, u nsir nixbhu fil-mewt,

L-Evanġelju Ġw 15:9-10, 14:21-23

9Kif ħabbni Missieri, hekk ħabbejtkom jiena. Ibqgħu fl-imħabba tiegħi. 10Jekk tħarsu l-kmandamenti tiegħi, intom tibqgħu fi mħabbti, kif jiena ħarist il-kmandamenti ta’ Missieri u qiegħed f’imħabbtu

# Id-don tal-mess

L-Ewwel Qari Atti: 3:1-9

1Pietru u Ġwanni kienu telgħin lejn it-tempju għat-talb tat-tlieta ta’ wara nofsinhar. 2U xi wħud kienu qegħdin iġorru raġel magħtub minn twelidu, li kienu jqegħduh kuljum ħdejn il-bieb tat-tempju, li jgħidulu s-Sabiħ, biex jitlob il-karità lil dawk li jkunu deħlin fit-tempju. 3Xħin ra lil Pietru u ’l Ġwanni deħlin fit-tempju talabhom il-karità. 4Pietru, flimkien ma’ Ġwanni, tefa’ għajnejh fuqu u qallu: “Ħares lejna.” 5Dak baqa’ jħares lejhom, jistenna li se jaqla’ xi ħaġa minn għandhom. 6Imma Pietru qallu: “Fidda u deheb ma għandix; imma dak li għandi se nagħtihulek: fl-isem ta’ Ġesù Kristu ta’ Nazaret, imxi!” 7U qabdu minn idu l-leminija u qajmu. Minnufih riġlejh u l-għekiesi tiegħu ħadu saħħithom; 8u malajr qabeż fuq riġlejh u beda jimxi. U daħal magħhom fit-tempju, jimxi u jaqbeż bil-ferħ u jfaħħar lil Alla. 9Il-poplu kollu rah miexi u jfaħħar lil Alla;

L-Evanġelju Mk 10:13,14,16

13Ġabulu quddiemu xi tfal ċkejknin biex iberikhom, iżda d-dixxipli tiegħu qabdu jgħajtu magħhom. 14Ġesù, meta ra hekk, inkorla u qalilhom: “Ħalluhom it-tfal żgħar jiġu għandi; iżżommuhomx, għax ta’ min hu bħalhom hija s-Saltna ta’ Alla

16Imbagħad ħaddanhom miegħu u qiegħed idejh fuqhom u berikhom.

# L-Avvent

L-Ewwel Qari Iż 1-2, 6-7

1Il-viżjoni ta’ Isaija bin Amos, li kellu dwar Ġuda u Ġerusalemm fi żmien Għużżija, Ġotam, Aħaż, Ħeżekija, slaten ta’ Ġuda.

*Ġens midneb*

2Isimgħu, smewwiet!

Agħti widen, art!

Għax tkellem il-Mulej:

“Ulied rabbejt u kabbart,

u huma qamu kontrija.

6Minn qiegħ ir-riġel sar-ras,

xejn ma hemm sħiħ fih.

Xejn ħlief drib, tbenġil u ġrieħi jnixxu.

Ma naddfuhomx, anqas rabtuhom,

lanqas dewwewhom biż-żejt.

7Artkom imħarbta,

blietkom maħruqa bin-nar;

ir-raba’ tagħkom quddiemkom għad jikluh il-barranin;

kollox ħerba bħal Sodoma fit-tiġrif.

It-Tieni Qari Eph 1:3-6

3Imbierek Alla u Missier Sidna Ġesù Kristu,

li berikna b’kull xorta ta’ barka spiritwali,

fis-smewwiet fi Kristu.

4Hekk hu għażilna fih, sa minn qabel il-ħolqien tad-dinja,

biex inkunu qaddisa u bla tebgħa

quddiemu fl-imħabba

5Iddestinana minn qabel li nkunu għalih ulied adottivi permezz ta’ Ġesù Kristu; hekk għoġob lir-rieda tajba tiegħu,

6għat-tifħir tal-glorja tal-grazzja tiegħu, li biha mliena fil-Maħbub tiegħu.

L-Evanġelju Lq 3:10-11, 14-16

10In-nies kienu jistaqsuh u jgħidulu: “Mela x’għandna nagħmlu?” 11U huwa kien iweġibhom: “Min għandu żewġ ilbiesi, jaqsam ma’ min ma għandu xejn, u min għandu x’jiekol jagħmel l-istess.”

14Staqsewh ukoll xi suldati u qalulu: “U aħna, x’għandna nagħmlu?” U huwa weġibhom: “Tisirqu lil ħadd bit-tehdid jew bil-qerq tagħkom, u kkuntentaw ruħkom bil-paga li għandkom.”

15Il-poplu kien qiegħed jistenna ħerqan, u kulħadd kien jistaqsi lilu nnifsu dwar Ġwanni, jekk kienx hu l-Messija. 16Għalhekk Ġwanni qabad u qal lil kulħadd: “Jien, ngħid għalija, ngħammidkom bl-ilma, imma ġej wieħed aqwa minni, li ma jistħoqqlix inħollu l-qfieli tal-qorq tiegħu. Hu jgħammidkom bl-Ispirtu s-Santu u n-nar.

## Il-Milied

L-Ewwel Qari Iż 60: 1, 2, 16-19

1Qum! Ħa jiddi wiċċek!

Id-dawl tiegħek wasal!

Jiddi fuqek sebħ il-Mulej! 2Ara d-dlamijiet jiksu l-art,

u sħab iswed il-popli:

iżda fuqek jiddi l-Mulej,

u sebħu jfiġġ fuqek.

16Bħal tarbija terda’ ħalib il-ġnus,

u titmantna minn sider is-slaten,

biex tagħraf li jien il-Mulej, is-Salvatur tiegħek,

il-Feddej tiegħek, il-Qawwi ta’ Ġakobb.

17Minflok il-bronż, inġiblek id-deheb;

flok il-ħadid, il-fidda;

flok l-injam, il-bronż;

flok il-ġebel, il-ħadid.

U nagħmel is-Sliem it-tmexxija tiegħek,

u l-Ġustizzja l-ħakma tiegħek.

18Ma tinstemax aktar dnewwa f’artek,

u ħerba u qerda fi trufijietek;

swarek jissejħu: ‘Ħelsien’, u bwiebek: ‘Foħrija’.

19Ma ddawlekx aktar ix-xemx binhar,

u lanqas jiddi għalik il-qamar billejl,

għax il-Mulej ikunlek id-dawl għal dejjem

u Alla tiegħek ikun sebħek.

L-Evanġelju Lq 2: 4-7

4Ġużeppi wkoll mar mill-Galilija, mill-belt ta’ Nazaret, u tala’ l-Lhudija, fil-belt ta’ David jisimha Betlehem - għax hu kien mid-dar u l-familja ta’ David - 5biex jinkiteb flimkien ma’ Marija l-għarusa tiegħu, li kienet tqila. 6Ġara li, meta kienu hemm, Marija għalqilha ż-żmien biex teħles, 7u wildet l-ewwel iben tagħha, fisqietu u medditu f’maxtura, għax ma kienx hemm post għalihom fil-lukanda.

## Ix-Xitwa

L-Ewwel Qari S 147

1Hallelujah!

Faħħru l-Mulej, għax tajjeb li tgħanni lil Alla tagħna;

għax ħelu u xieraq it-tifħir tiegħu.

2Jibni ’l Ġerusalemm il-Mulej,

jiġma’ l-imxerrdin ta’ Iżrael.

3Hu jfejjaq il-qlub maqsuma,

hu jorbot il-ġrieħi tagħhom.

4Hu jgħodd in-numru tal-kwiekeb;

kollha jsejħilhom b’isimhom.

5Kbir Sidna l-Mulej, u ta’ qawwa kbira;

bla tarf id-dehen tiegħu.

6Jerfa’ l-imsejknin il-Mulej,

u jniżżel sal-art il-ħżiena.

7Għannu lill-Mulej innu ta’ radd il-ħajr;

doqqu fuq l-arpa lil Alla tagħna.

8Hu li jiksi bis-sħab is-smewwiet,

iħejji għall-art ix-xita,

u jnibbet il-ħaxix fuq l-għoljiet.

9Hu jipprovdi lill-bhejjem l-għalf tagħhom,

u lill-frieħ taċ-ċawl meta jgħajtu.

10Ma jitgħaxxaqx bis-saħħa taż-żiemel,

anqas b’riġlejn l-irġiel b’saħħithom.

11Jitgħaxxaq il-Mulej b’min għandu l-biża’ tiegħu,

u b’min jittama fit-tjieba tiegħu.

12Sebbaħ, Ġerusalemm, il-Mulej;

faħħar ’l Alla tiegħek, Sijon!

13Hu jsaħħaħ l-istaneg ta’ bwiebek,

u jbierek ġewwa fik ’l uliedek.

14Hu jqiegħed fis-sliem it-trufijiet ta’ artek,

u lilek bl-aħjar qamħ ixebbgħek.

15Hu jibgħat fuq l-art il-kmand tiegħu;

bil-ħeffa tiġri l-kelma tiegħu.

16Jibgħat is-silġ bħas-suf;

ixerred bħar-rmied il-ġlata.

17Jitfa’ s-silġ bħal frak tal-ħobż;

u jagħqad l-ilma bil-kesħa tiegħu.

18Isamma’ kelmtu, u jinħall is-silġ;

jonfoħ ir-riħ tiegħu, u jiġri l-ilma!

19Hu jxandar kelmtu lil Ġakobb,

il-liġijiet u d-digrieti tiegħu lil Iżrael.

20Ma għamel hekk ma’ ebda poplu;

lil ħadd ma għarraf id-digrieti tiegħu.

Hallelujah!

It-Tieni Qari Song 2:11-13

11Għax, ara, għaddiet ix-xitwa,

spiċċat ix-xita, marret.

12Fuq l-art ġa deher il-ward,

iż-żmien tal-għana wasal,

fuq artna nstama’ leħen il-gamiem.

13Diġà beda mit-tin ħiereġ il-frott,

in-nwar tad-dwieli jxerred riħa ħelwa.

Maħbuba tiegħi, qum,

ejja, ġmiel tiegħi!

It-Tielet Qari Rum 8:28-29

28Aħna nafu li Alla, ma’ dawk li jħobbuh, ma’ dawk li huma msejħin skont il-providenza tiegħu, f’kollox jaħdem id f’id għall-ġid tagħhom. 29Għax lil dawk li hu għarafhom mill-bidu, ippredestinahom ukoll biex jieħdu s-sura fuq ix-xbieha ta’ Ibnu, ħalli dan ikun il-kbir fost ħafna aħwa;

L-Evanġelju Mk13:28

28“Mis-siġra tat-tin tgħallmu din il-parabbola. Meta l-fergħa tagħha tirtab u tarmi l-weraq, intom tintebħu li s-sajf fil-qrib

## Alla huwa l-blata tagħna

L-ewwel qari Eż 16:3, 4, 14,17

3Ulied Iżrael qalulhom: “Mhux li mitna b’id il-Mulej fl-art tal-Eġittu, meta konna ħdejn il-borom tal-laħam u konna nieklu ħobż bix-xaba’! Ħriġtuna f’dan id-deżert biex toqtlu bil-ġuħ din il-ġemgħa kollha!” 4Il-Mulej imbagħad qal lil Mosè: “Ara, se nibagħtilkom xita ta’ ħobż mis-sema. Il-poplu kollu joħroġ u jiġbor minn jum għal ieħor kemm ikun jenħtieġ għall-ġurnata, biex hekk inġarrabhom u nara jimxux mal-liġi tiegħi jew le

14Meta din in-nida għabet, fuq wiċċ id-deżert kien hemm xi ħaġa rqiqa qisha ġlata fuq l-art

17U wlied Iżrael għamlu hekk, u ġabru min ftit u min ħafna

L-Evanġelju Lq 9:11-17

11Imma l-folol saru jafu u marru warajh. Hu laqagħhom u qagħad ikellimhom fuq is-Saltna ta’ Alla, u fejjaq lil dawk li kienu jeħtieġu l-fejqan. 12Il-jum kien wasal biex jintemm. Resqu lejh it-Tnax u qalulu: “Ibgħathom in-nies ħa jmorru fl-irħula u r-rziezet tal-qrib biex isibu fejn jistrieħu u jieklu xi ħaġa, għax hawnhekk qegħdin f’post imwarrab.” 13Iżda hu qalilhom: “Agħtuhom intom x’jieklu.” Qalulu: “Ma għandniex aktar minn ħames ħobżiet u żewġ ħutiet, jekk għallinqas ma mmorrux aħna stess nixtru l-ikel għal dawn in-nies kollha!” 14Għax kien hemm madwar il-ħamest elef raġel. U qal lid-dixxipli tiegħu: “Qegħduhom bilqiegħda ħamsin ħamsin.” 15Hekk għamlu, u qiegħdu lil kulħadd bilqiegħda. 16Imbagħad ħa l-ħames ħobżiet u ż-żewġ ħutiet, rafa’ għajnejh lejn is-sema, berikhom u qasamhom, u tahom lid-dixxipli biex inewluhom lin-nies. 17U kulħadd kiel u xaba’ u l-bċejjeċ tal-ħobż li kien fadal ġabruhom fi tnax-il qoffa.

## L-Ismijiet

L-ewwel qari 1 Samwel 3: 2-9,19

2Ġara li, jum wieħed, Għeli kien mistrieħ f’postu, għax għajnejh kienu bdew jintfew, u ma kienx jista’ jara. 3Il-musbieħ ta’ Alla kien għadu ma ntefiex, u Samwel kien mimdud fit-tempju tal-Mulej, fejn kien hemm l-arka ta’ Alla. 4Il-Mulej sejjaħ: “Samwel!” U dan wieġeb: “Hawn jien!” 5U mar jiġri għand Għeli. “Hawn jien,” qallu, “għalfejn sejjaħtli?” “Ma sejjaħtlekx,” wieġeb, “erġa’ mur imtedd.” U raġa’ mar jorqod. 6U ssokta l-Mulej isejjaħ: “Samwel!” U Samwel qam u mar għand Għeli u qallu: “Hawn jien! Għalfejn sejjaħtli?” “Ma sejjaħtlekx, ibni,” wieġeb, “erġa’ mur orqod.” 7Samwel kien għadu ma għarafx il-Mulej, u anqas kienet għadha ma ttgħarrfitlu l-kelma tal-Mulej. 8U ssokta l-Mulej isejjaħ: “Samwel!” għat-tielet darba. U dan qam, u mar għand Għeli, u qallu: “Hawn jien! Għalfejn sejjaħtli?” U Għeli fehem li l-Mulej kien qiegħed isejjaħ iż-żagħżugħ. 9U qal lil Samwel: “Mur orqod. Jekk jerġa’ jsejjaħlek, wieġeb: Tkellem, Mulej, għax il-qaddej tiegħek qiegħed jisma’.” U Samwel mar jorqod f’postu.

19Samwel kiber, u l-Mulej kien miegħu, u ma ħalla ebda kelma milli qal tmur fix-xejn.

L-Evanġelju Lq 1:26-31,38

26Imbagħad fis-sitt xahar Alla bagħat l-anġlu Gabrijel f’belt tal-Galilija, jisimha Nazaret, 27għand xebba, mgħarrsa ma’ raġel jismu Ġużeppi mid-dar ta’ David. Dix-xebba kien jisimha Marija. 28L-anġlu daħal għandha u qalilha: “Sliem għalik, mimlija bil-grazzja, il-Mulej miegħek.” 29Hi tħawdet ħafna għal dan il-kliem, u bdiet taħseb bejnha u bejn ruħha x’setgħet qatt tfisser din it-tislima. 30Iżda l-anġlu qalilha: “Tibżax, Marija, għax inti sibt grazzja quddiem Alla. 31Ara, inti se tnissel fil-ġuf u jkollok iben u ssemmih Ġesù.

38Imbagħad qalet Marija: “Ara, jiena l-qaddejja tal-Mulej: ħa jsir minni skont kelmtek!” U l-anġlu telaq minn quddiemha.

## In-nies huma prezzjużi

L-Ewwel Qari 1 Ġw 3:1, 4,7,8

**1**Araw b’liema għożża ħabbna l-Missier; nistgħu nissejħu wlied Alla, u hekk aħna tassew. Għalhekk id-dinja ma tagħrafniex, għax ma għarfitx lilu.  **4**Kull min jagħmel id-dnub jikser ukoll il-liġi; għax id-dnub huwa l-ksur tal-liġi. **7**Uliedi, tħallux min iqarraq bikom. Min jagħmel il-ġustizzja, hu ġust fih innifsu, bħalma Kristu huwa ġust. **8**Iżda min jagħmel id-dnub ġej mix-Xitan, għax ix-Xitan dineb sa mill-bidu. Kien għalhekk li deher l-Iben ta’ Alla, biex iħott kulma għamel ix-Xitan.

L-Evanġelju Lq 12:6-7

6Ħames għasafar tal-bejt mhux żewġ soldi jinbiegħu? U anqas wieħed minnhom ma hu minsi quddiem Alla. 7U intom, sa x-xagħar ta’ raskom, kollu magħdud. Xejn la tibżgħu, għax intom aktar minn ħafna għasafar tal-bejt tiswew.

# 

# L-Għid il-Kbir

L-Ewwel Qari Sir 11:8-10

8Isma’ qabel ma twieġeb,

u twaqqafx diskors f’nofsu.

9Dwar ħaġa li ma tiswiex għalik titlewwimx.

Fil-kawżi tal-midinbin la tindaħalx.

10Ibni, qis li ma titgħabbiex b’ħafna xogħol;

jekk iżżidu ma teħlisx mill-piena,

jekk tiġri warajh ma tilħqux,

u billi taħrab ma teħlisx minnu.

L-Evanġelju Mk 16:2-8

2U kmieni ħafna fl-ewwel jum tal-ġimgħa, kif telgħet ix-xemx marru ħdejn il-qabar.

3U bdew jgħidu lil xulxin: “Min se jgerbilna l-ġebla mid-daħla tal-qabar?” 4Iżda meta ħarsu, raw li l-ġebla kienet imressqa fil-ġenb; kienet ġebla kbira ħafna. 5Daħlu fil-qabar, u raw żagħżugħ bilqiegħda n-naħa tal-lemin, liebes libsa bajda; u nħasdu. 6Imma hu qalilhom: “Xejn la tinħasdu. Qegħdin tfittxu lil Ġesù ta’ Nazaret li kien imsallab; qam mill-mewt, mhuwiex hawn. Araw il-post fejn kienu qegħduh. 7Imma morru għidu lid-dixxipli tiegħu, u lil Pietru, li hu sejjer fil-Galilija qabilkom; tarawh hemmhekk, kif kien qalilkom.” 8U huma ħarġu ’l barra u tbiegħdu b’ġirja waħda mill-qabar, għax kellhom rogħda fuqhom u baqgħu mbellhin bil-biża’. U ma qalu xejn lil ħadd, għax beżgħu.

## It-tlugħ ta’ Ġesu fis-sema

L-Ewwel Qari Atti 1:13-14

13Xħin daħlu l-belt, telgħu fil-kamra ta’ fuq tad-dar fejn kienu joqogħdu. Huma kienu: Pietru u Ġwanni, Ġakbu u Indrì, Filippu u Tumas, Bartilmew u Mattew, Ġakbu bin Alfew, u Xmun jgħidulu l-Imħeġġeġ, u Ġuda bin Ġakbu. 14U lkoll qalb waħda kienu jitolbu flimkien ma’ xi nisa u ma’ Marija, omm Ġesù, u ma’ ħutu.

L-Evanġelju Lq 24:50-53

50Imbagħad ħadhom sa ħdejn Betanja, u rafa’ idejh u berikhom. 51U ġara li, huwa u jberikhom, infired minnhom u kien meħud fis-sema. 52Huma nxteħtu fl-art jagħtuh qima, u mimlijin b’ferħ kbir reġgħu lura lejn Ġerusalemm, 53u qagħdu l-ħin kollu fit-tempju jbierku lil Alla.

## Tmiem tas-sena skolastika

L-Ewwel Qari Iż 12:4-6

4F’dak il-jum għad tgħidu:

“Roddu ħajr lill-Mulej,

sejħu ismu,

għarrfu lill-ġnus bl-għemejjel tiegħu,

xandru li ismu huwa fl-għoli.

5Għannu lill-Mulej għax għamel ħwejjeġ kbar;

ħa jkun dan magħruf mal-art kollha.

6Aqbeż bil-ferħ, għanni, int li tgħammar f’Sijon,

għax kbir hu f’nofsok il-Qaddis ta’ Iżrael!”

It-Tieni Qari 1 Ġw 3:1,4,7,8

1Kien hemm fost il-Fariżej raġel jismu Nikodemu, wieħed mill-kbarat tal-Lhud

4Qallu Nikodemu: “Kif jista’ wieħed jitwieled wara li jkun xjieħ? Jista’ forsi jerġa’ jidħol f’ġuf ommu u jitwieled?”

7La tistagħġibx jekk jiena għedtlek li jeħtiġilkom titwieldu mill-ġdid.

8Ir-riħ fejn irid jonfoħ; tisma’ ħossu, imma ma tafx mnejn hu ġej jew fejn hu sejjer. Hekk jiġri minn kull min jitwieled mill-Ispirtu.”

L-Evanġelju Ġw 15:11,12,14,17

11“Għedtilkom dan biex il-ferħ tiegħi jkun fikom, u biex il-ferħ tagħkom ikun sħiħ. 12Dan hu l-kmandament tiegħi: li tħobbu lil xulxin kif ħabbejtkom jien.

14Intom ħbiebi, jekk tagħmlu dak li jiena nikkmandakom

17Dan hu li qiegħed nikkmandakom: li tħobbu lil xulxin.

# Żmien il-Ħsad

L-ewwel qari Lev 26: 3-5

3“Jekk timxu skont il-liġijiet tiegħi u tħarsu l-kmandamenti tiegħi u tagħmluhom, 4nagħtikom ix-xita f’waqtha u l-art trodd l-uċuħ tagħha, u s-siġar tar-raba’ l-frott tagħhom. 5Għalikom id-dris jilħaq ġbir l-għeneb; u ġbir l-għeneb jilħaq żmien iż-żrigħ, ħobżkom sax-xaba’ tieklu u tgħammru b’moħħkom mistrieħ f’artkom.

L-Evanġelju Ġn 4:35-36

35Intom ma tgħidux li baqa’ erba’xhur oħra għall-ħsad? Imma araw x’ngħidilkom jien: erfgħu għajnejkom u ħarsu ftit kif l-għelieqi bjadu għall-ħsad! 36Ġa l-ħassad qiegħed jieħu ħlasu u jiġbor il-frott għall-ħajja ta’ dejjem, biex min jiżra’ jifraħ hu wkoll bħal min jaħsad.

## Kristu Re

L-Ewwel Qari Iż 9:1-2, 6-7

1Il-poplu li kien miexi fid-dlam

ra dawl kbir;

in-nies li joqogħdu f’art id-dlam

dawl idda fuqhom.

2Int kattart il-ġens,

kabbart l-hena;

huma ferħu quddiemek,

bħalma jifirħu fi żmien il-ħsad,

bħalma jifirħu fi qsim il-priża.

6Kbira tkun setegħtu,

u s-sliem bla qjies

fuq it-tron ta’ David u s-saltna tiegħu.

Hu jwettaqha u jsaħħaħha

bil-ħaqq u s-sewwa,

minn issa u għal dejjem.

Il-ħeġġa tal-Mulej tal-eżerċti tagħmel dan.

*L-għadab ta’ Alla kontra Iżrael*

7Bagħat Sidi kelma kontra Ġakobb,

u waqgħet fuq Iżrael.

L-Evanġelju Mk 8: 27-30

27Telaq Ġesù flimkien mad-dixxipli tiegħu lejn l-irħula ta’ Ċesarija ta’ Filippu. Huma u mexjin, lid-dixxipli tiegħu għamlilhom din il-mistoqsija: “Min jgħidu n-nies li jien?” 28Weġbuh u qalulu: “Ġwanni l-Battista; oħrajn, Elija; u oħrajn, wieħed mill-profeti.” 29“Imma intom,” staqsiehom, “intom min tgħidu li jien?” Qabeż Pietru u qallu: “Inti l-Messija.” 30Imbagħad ordnalhom ħafna biex ma jitkellmu ma’ ħadd fuqu.